
[image: vienkrasu_header_veidlapa_1]

2
[bookmark: _GoBack]

	Ministru kabineta noteikumi Nr. 187 
Rīgā 2022. gada 22. martā (prot. Nr. 17  18. §)



Valsts nozīmes zemes dzīļu nogabala "Dobeles struktūra"
 izmantošanas noteikumi

Izdoti saskaņā ar likuma 
"Par zemes dzīlēm" 10. panta pirmās daļas
3. punktu un astoto daļu
[bookmark: _heading=h.gjdgxs]
[bookmark: bookmark=id.30j0zll][bookmark: bookmark=id.1fob9te]1. Noteikumi nosaka valsts nozīmes zemes dzīļu nogabalu "Dobeles struktūra" (turpmāk – nogabals) un tā izmantošanas noteikumus, kā arī kārtību, kādā Valsts vides dienests izsniedz zemes dzīļu izmantošanas licenci.

[bookmark: p2][bookmark: p-217586]2. Nogabala platība ir 99,2 kvadrātkilometri. Nogabala robežu shēma un robežpunktu koordinātas noteiktas šo noteikumu pielikumā.

[bookmark: p3][bookmark: p-217587][bookmark: p4][bookmark: p-337865][bookmark: p5][bookmark: p-337876]3. Valsts vides dienests zemes dzīļu izmantošanas licences nogabala ģeoloģiskai izpētei (turpmāk – izpētes licence) saņēmēja noteikšanas konkursa nolikumā iekļauj šādus kritērijus:
3.1. pretendenta pieredze ģeoloģiskās izpētes darbu veikšanā;
3.2. izpētes darbu programma, kas ietver nogabala zemes dzīļu derīgo īpašību izpētes (turpmāk – izpēte) darbu apjomus un termiņus;
3.3. līgums par darbu veikšanas civiltiesisko apdrošināšanu (tā esība).

4. Papildus šo noteikumu 3. punktā minētajiem kritērijiem konkursa nolikumā var iekļaut Ministru kabineta 2011. gada 6. septembra noteikumos Nr. 696 "Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai" norādītos kritērijus. 

[bookmark: p6][bookmark: p-337882]5. Informāciju, kas raksturo nogabala ģeoloģisko uzbūvi un kas nepieciešama konkursa dalībniekam izpētes darbu programmas sastādīšanai, sagatavo un izsniedz valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs".

[bookmark: p7][bookmark: p-337891]6. Valsts vides dienests izsniedz vienu izpētes licenci visa nogabala izpētei.

[bookmark: p8][bookmark: p-217592][bookmark: p9][bookmark: p-337894]7. Izpētes licencei ir šādi pielikumi:
7.1. zemes dzīļu izpētes nosacījumi;
7.2. nosacījumi par kārtību un termiņu, kādā licences saņēmējs iesniedz valsts sabiedrībai ar ierobežotu atbildību "Latvijas Vides, ģeoloģijas un meteoroloģijas centrs" nogabala ģeoloģiskajā izpētē iegūtos datus, paraugus un informāciju;
7.3. ģeoloģiskajai izpētei paredzētās teritorijas karte vai plāns un robežpunktu koordinātas Latvijas ģeodēzisko koordinātu sistēmā LKS92TM.

[bookmark: p10][bookmark: p-217594]8. Veicot nogabala izpēti, licences saņēmējam aizliegts novadīt izsūknētos pazemes ūdeņus virszemē un pazemes ūdeņu horizontos.

[bookmark: p11][bookmark: p-337897][bookmark: p12][bookmark: p-217596]9. Par izpētes darbu veikšanas vietu un laiku licences saņēmējs vismaz divas nedēļas pirms darbu uzsākšanas rakstveidā informē attiecīgo zemes īpašnieku.

[bookmark: p13][bookmark: p-217598]10. Lauksaimniecības zemēs plānotie izpētes darbi veicami laikposmā, kad šīs platības neaizņem lauksaimniecības kultūras vai kad ir iespējama lauksaimniecības kultūru saglabāšana.

[bookmark: p14][bookmark: p-217599]11. Pēc izpētes darbu veikšanas licences saņēmējs sakārto zemes platības, lai tās būtu derīgas izmantošanai atbilstoši zemes lietošanas veidam.

[bookmark: p15][bookmark: p-337899]12. Licenci zemes dzīļu derīgo īpašību izmantošanai izsniedz, kad nogabals ģeoloģiski pietiekami izpētīts, lai varētu uzsākt tā izmantošanu, un izpētes dati nodoti valsts sabiedrībai ar ierobežotu atbildību "Latvijas Vides, ģeoloģijas un meteoroloģijas centrs".
[bookmark: p16][bookmark: p-217601][bookmark: p17][bookmark: p-217602]
[bookmark: p18][bookmark: p-217603]13. Izpētes licences laukumu nosaka visā nogabala teritorijā. 

* Dokuments ir parakstīts ar drošu elektronisko parakstu

